Marsica

Marsica on Abruzzon vuoristoalueella sijaitseva historiallinen alue, johon kuuluu 37 L’Aquilan maakunnan kuntaa, joissa asuu yhteensä noin 134 000 asukasta. Sen keskus on Avezzano.

Marsica sijaitsee Abruzzon ja Latiumin rajalla ja Fucinon tasangon ympärillä. Sitä reunustavat kaakosta Abruzzon kansallispuisto, luoteesta Carsolin tasankoalue ja etelästä Valle Roveto. Marsican nimi tulee adjektiivista marsicus, joka liittyy marseihin, oski-umbrilaisia kieliä puhuvaan kansaan, joka asutti sittemmin kuivatetun Fucinojärven ympäristöä ensimmäisellä vuosituhannella eaa.

Lähteet 

Italian maantiede
Abruzzo